দিল্লি বিস্ফোরণের আঁচ পড়ল বলিউডে! পিছিয়ে গেল ছবির ট্রেলার মুক্তির দিন

ওয়েব ডেস্ক: দিল্লি বিস্ফোরণের ঘটনায় শোকস্তব্ধ গোটা দেশ। এবার সেই ঘটনার আঁচ পড়ল বলিউডে। বিস্ফোরণের এই ঘটনার জেরে পিছিয়ে গেল রণবীর সিংয়ের আগামী ছবির ট্রেলার মুক্তি। ফের কবে মু্ক্তি পাবে রণবীরের ছবির ট্রেলার?

১২ নভেম্বর, বুধবার রণবীরের আগামী ছবি ‘ধুরন্ধর’-এর ট্রেলার মুক্তির অনুষ্ঠান হওয়ার কথা ছিল। ইতিমধ্যেই প্রযোজনা সংস্থার অফিসিয়াল সোশাল মিডিয়া হ্যান্ডেলে সেই খবর জানানো হয়েছে ছবির টিমের তরফে। পোস্টে লেখা হয়েছে, ‘১২ নভেম্বর বুধবার ধুরন্ধর ছবির ট্রেলার লঞ্চ হওয়ার কথা ছিল। সেইমতো সমস্ত আয়োজনও হয়েছিল। কিন্তু দিল্লি বিস্ফোরণের মতো এমন এক দুর্ঘটনায় অজস্র মানুষ প্রাণ হারিয়েছেন। এই শোকের আবহে আমরা আমাদের ট্রেলার লঞ্চের অনুষ্ঠানটি আমরা স্থগিত রাখা হল। আগামীতে কবে আমাদের নতুন ছবির ট্রেলার লঞ্চের অনুষ্ঠানের দিন নির্ধারিত হলে তা আনুষ্ঠানিকভাবে আমরা ঘোষণা করব।’

View this post on Instagram

আরও পড়ুন: বাড়িতে অজ্ঞান হয়ে যান, হাসপাতালে ভর্তি গোবিন্দা

শুধু ‘ধুরন্ধর’ নয়, একইসঙ্গে পিছিয়ে গিয়েছে ‘ককটেল ২’ ছবির শুটিংও। বুধবার ১২ নভেম্বর, এই ছবির দ্বিতীয় দফার শুটিং শুরু হওয়ার কথা ছিল দিল্লিতে। ছবির শুটিংয়ের সমস্ত প্রস্তুতি নিয়ে ফেলেছিলেন ছবির অভিনেতা-অভিনেত্রী-সহ গোটা টিম।